ગત તા.30મીએ બપોરે યુએસએના આયોવા સ્ટેટમાં એસડી (સાઉથ ડાકોટા) હાઇવે નં.42 પર ગોઝારો અકસ્માત થયો હતો. પાછળથી પૂરપાટ ઝડપે આવતું ટ્રેલર આગળ જતી ટોયોટા કારમાં ઘૂસી જતા સર્જાયેલા અકસ્માતમાં કાર ચાલક રોહિતભાઈ શાહને ગંભીર ઈજા થઈ હતી. તેમણે તુંરત નજીકની હોસ્પિટલમાં ખસેડાયા હતા. જ્યારે ગુરૂવારે રાત્રે સારવાર દરમિયાન તેમણે દમ તોડી દીધો હતો. વધુમાં અસ્માતમાં મૃત્યુ પામેલા 57 વર્ષીય રોહિતભાઈ મુળ સુરતી મોઢવણિક છે. તેમનો પરિવાર કોટવિસ્તારના વાડિફળિયા સિદ્ધશેરીમાં હાલ રહે છે. રોહિતભાઈના 3 ભાઈ છે. પ્રવિણભાઈ બોડીવાલા અને સિદ્ધમાતાની શેરીમાં રહે છે. જ્યારે મોટાભાઈ પ્રફૂલભાઈ ન્યુ જર્સીમાં સ્થાયી થયેલા છે.